ועדת הכלכלה, כנסת 25, פרוטוקול מספר 244, 2023-12-06 00:00

דוד ביטן: בוקר טוב

דוד ביטן:  פותחים את הישיבה בנושא הצעת חוק הגז (בטיחות ורישוי) (תיקון מס' 9) (הארכת תקופת מעבר), התשפ"ד-2023

שלום דנינו: הספקים הוזמנו? כי זה פורום מדולל

שלום דנינו:  יש פה ספקים?     

דוד ביטן: הוזמנו

דוד ביטן:  כנראה זה לא כל כך חשוב

דוד ביטן:  כשהם רצו, בדיון בחוק ההסדרים, הרגו אותנו פה, אל תדאג

דוד ביטן:  כן, בבקשה, אתם רוצים להסביר?     

צחי בר ציון: צחי בר ציון, ייעוץ משפטי, רשות הגז הטבעי

דוד ביטן: אני רואה שעשית כבר תיקונים לזה

דוד ביטן:  כן? זה הכול אדום? זה התיקונים שלך האדום הזה, נכון? או רק פה, הפס

איתי עצמון: נכון, נכון

דוד ביטן: אז מה היה לפני?     

איתי עצמון: הייתה רק הארכה

איתי עצמון:  כן

צחי בר ציון: שלום

צחי בר ציון:  אנחנו בעצם ההצעה שהונחה פה הייתה בעצם לתקן, להאריך את תקופת הוראת המעבר שהייתה ב-8טו, שבעצם אפשרה למנהל הבטיחות בתקופה מסוימת להיעזר בגוף בודק, גם אם אותו גוף בודק, אם פנו אליו לפי 8י, גם אם אותו גוף בודק הוא זה שבדק את המתקן

איתי עצמון: רגע, תסביר בצורה מפורטת, שיהיה לפרוטוקול

דוד ביטן: מי זה הממונה על הבטיחות, קודם כל?     

צחי בר ציון: אז מההתחלה, סליחה

דוד ביטן: לא, תסביר לנו

דוד ביטן:  מי זה מנהל הבטיחות?     

צחי בר ציון: לרשות הגז הטבעי יש את הממונה על הבטיחות, הוא פה לידי

צחי בר ציון:  הוא בעצם ממונה על הבטיחות

דוד ביטן: הוא עובד שלכם, של רשות הגז

צחי בר ציון: הוא עובד של רשות הגז הטבעי

שלום דנינו: הוא עובד מדינה

צחי בר ציון: הוא עובד מדינה, כן

צחי בר ציון:  והתפקיד העיקרי שלו הוא בעצם להיות אחראי על הבטיחות של המתקנים של בעלי רישיונות של גז טבעי

צחי בר ציון:  זה לא המקרה שלפנינו

צחי בר ציון:  המיינסטרים של העבודה שלו זה בעצם הוא אחראי לאשר, יחד עם מנהל רשות הגז הטבעי, את המפרטים של בעלי רישיונות

צחי בר ציון:  למשל בעל רישיון הולכה, חלוקה – שזה בעצם כל הצנרות והמתקנים שנועדו לסמן את הגז, להביא אותו לכל המקומות ולהזרים

צחי בר ציון:       אנחנו מדברים על החלק הקצה של הדבר, כשזה כבר מגיע לצרכנים

צחי בר ציון:  וזה כבר חוק אחר, זה לא חוק משק הגז הטבעי, זה חוק הגז (בטיחות ורישוי)

צחי בר ציון:  חוק הגז (בטיחות ורישוי) נעשה תיקון בשנת 2015 שבעצם קבע שיהיו גופים בודקים שמוסמכים על ידי הרשות הלאומית להסמכת מעבדות והממונה על התקינה במשרד הכלכלה

צחי בר ציון:  ושאותם גופים הם בעצם צריכים לאשר את התקינות של המתקנים של צרכן, לא של בעל רישיון הולכה או חלוקה, אלא של צרכן שצורך בין היתר גז טבעי, אם הוא צורך גז טבעי

דוד ביטן: מה? מהנקודה של ההולכה עד לעסק שלו?     

צחי בר ציון: מהנקודה של המונה של בעל הרישיון או לאחר החלוקה, לפי העניין

צחי בר ציון:  כלומר מהחצר של המתקן בדרך כלל, בעיקרון זה המונה, זה קו הגבול

צחי בר ציון:  ומשם והלאה, שהחצר, אבל בעיקר הנקודה היא המתקנים

צחי בר ציון:  למשל אם זה טורבינה, אם זה דוד וכדומה

צחי בר ציון:  זה תחומים שבהם הממונה על הבטיחות, זה לא המיינסטרים של העבודה שלו, זה לא תחום ההתמחות שלו

צחי בר ציון:  הוא מומחה לנושאים של צנרת, הולכה וחלוקה של גז

צחי בר ציון:  ולכן ב-2015 עשו את התיקון במסגרת חוק ההסדרים

צחי בר ציון:  שבעצם קבע שאותם גופים בודקים, אני מזכיר, שמוסמכים על ידי הרשות הלאומית להסמכת מעבדות והממונה על התקינה במשרד הכלכלה, הם אלה שמאשרים את המתקנים של הצרכנים

צחי בר ציון:       עכשיו, באותו תיקון הוסיפו סעיף שנקרא סעיף 8י שבעצם אומר שאם מגורם מרשימה מאוד מאוד מצומצמת שנקבעה שם במפורש בחוק, פונה לממונה על הבטיחות, אז הממונה על הבטיחות, תוך נדמה לי 48 שעות אם אני זוכר נכון, צריך לעשות אחת מהפעולות שנקובות בסעיף

צחי בר ציון:  או לתת הוראות לאותו בעל המתקן או אחת הפעולות זה להפעיל גוף בודק

צחי בר ציון:  וזה למה? כי כמו שאמרתי מקודם, לממונה הבטיחות אין את הידע במתקנים האלה

צחי בר ציון:  הוא לא מבין בטורבינות

דוד ביטן: למה צריך לעשות את כל הבירוקרטיה הזאת? למה שהוא לא יביא לך, כמו שיש בהיתר בנייה רגיל, שמהנדס, קונסטרוקטור מאשר את הדברים

דוד ביטן:  למה צריך את כל התהליך? אז הוא יביא לך אישור ממהנדס

דוד ביטן:  בסדר, אחרי שהמהנדס בדק

צחי בר ציון: כשאתה מתכוון בירוקרטיה אתה מתכוון כשפונים למנהל או לבודק?     

דוד ביטן: למכון התקנים

דוד ביטן:  מכון התקנים לוקח לו זמן

דוד ביטן:  למה לא לתת את זה באופן פרטי?     

צחי בר ציון: רגע, יש פה שני עולמות

צחי בר ציון:  אני רוצה לראות שאני מבין את השאלה, אז אני רק אחדד

צחי בר ציון:  יש שני עולמות: יש את העולם של מי שנותן את האישור למתקנים עצמם, שזה גופים בודקים

צחי בר ציון:  עוד פעם, כי זה לא בתחום התמחות שלנו

צחי בר ציון:  ויש את סעיף 8י

צחי בר ציון:  אני רק שנייה אחדד את זה, כי זה קצת מתערבב ואז נראה שאני הבנתי את השאלה

צחי בר ציון:  וסעיף 8י אומר משהו אחר

צחי בר ציון:  הוא אומר שאם מי שברשימה מצומצמת שנקובה בסעיף פונה למנהל הבטיחות, כמו שאמרתי, מנהל הבטיחות אין הבנה בתחום, הוא לא מבין בזה

דוד ביטן: זה הבנו

צחי בר ציון: יש לו פעולות

דוד ביטן: אז הוא מעביר אותך נגיד למכון התקנים

דוד ביטן:  אז למה לא שהצרכן יבוא עם אישור מהנדס

דוד ביטן:  יגיד לך זה וזה עבר

דוד ביטן:  ככה

דוד ביטן:  למה צריך? כמה זמן לוקח התהליך הזה? בוא נקדים

צחי בר ציון: רגע, אז אגיד

צחי בר ציון:  כשאנחנו הבנו את ה-8טו אנחנו רצינו ללכת הוראת המעבר והיה אישור

דוד ביטן: זה לא מיושם?     

צחי בר ציון: אנחנו מבחינתנו היינו שמחים אם כל 8י היה מבוטל, אני אגיד לך את האמת

צחי בר ציון:  אבל לא היה לנו, לא אישרנו את זה ברישיון, בגלל, אני רק אגיד את זה ככה

דוד ביטן: אז בוא נבטל אותו, אם אתה רוצה

צחי בר ציון: לא, רגע

צחי בר ציון:  אני רק רוצה להניח את העובדות שנייה

צחי בר ציון:  כי אנחנו נמצאים פה במצב של מלחמה

צחי בר ציון:  אמרו לנו שבמצב חירום אפשר להביא רק דברים שקשורים למצב חירום ואנחנו רק על הקטע של להאריך את התקופה

דוד ביטן: לא, לא, רגע

דוד ביטן:  את החוק עצמו רק בזמן חירום

דוד ביטן:  אבל אנחנו יכולים לבטל את הסעיף, אין לנו בעיה

דוד ביטן:  אם אתם אומרים שלא צריך אותו, אז לא צריך אותו

איתי עצמון: כמה פעמים הוא יושם מאז שהוא נחקק?     

חיים מלמד: חיים מלמד, אני ממונה על בטיחות ומהנדס ראשי

חיים מלמד:  הוא יושם פעמיים

דוד ביטן: פעמיים במשך כמה שנים?     

צחי בר ציון: מ-2015

חיים מלמד: מ-2015, היו שתי פניות

דוד ביטן: אז בוא נבטל אותו

שלום דנינו: אבל תסביר לנו למה היו שתי פניות ומה עשו האחרים? שזה בעצם בניגוד ל-8י

חיים מלמד: זו בדיוק הבעיה

חיים מלמד:  כמו בתחום חשמל, רשות החשמל לא יכולה להיות אחראית על מקרר ועל החשמל במקרר

חיים מלמד:  יש גופים אחרים

חיים מלמד:  זה אותו דבר פה

חיים מלמד:  היה שם איזה חשש, לא חשש

חיים מלמד:  אני אפילו לא זוכר, משהו קטן

חיים מלמד:  וזו בירוקרטיה, זו בירוקרטיה מיותרת לחלוטין

חיים מלמד:  יש מפעל ויש שם עובדים שיודעים להפעיל את המקרר הזה או תנור או דוד

חיים מלמד:  מה זה משנה? יש בודק שאישר

דוד ביטן: עזוב, עזוב

דוד ביטן:  אנחנו היום נבטל את 8י

דוד ביטן:  הלאה

איתי עצמון: רגע

איתי עצמון:  אני רק רוצה אם תוכלו להסביר בכמה מילים

דוד ביטן: אם לא צריך אותו בואו נבטל אותו

דוד ביטן:  מה זה הדבר הזה?     

איתי עצמון: שנייה רגע

איתי עצמון:  מה קבעה הוראת המעבר ובעצם מה עכשיו מוצע כאן בהצעה

צחי בר ציון: בסדר, אני אנסה

צחי בר ציון:  אז רק צריך להתחיל רגע

צחי בר ציון:  כמו שאמרתי, 8י אומר בעצם שיש רשימה מצומצמת של גורמים שיכולים לפנות לממונה על הבטיחות

צחי בר ציון:  כמו שאמרתי, בגלל שממונה הבטיחות לא בהכרח יודע לפעול על זה, אז 8י קבע קשת של פעולות שהממונה יכול לעשות

צחי בר ציון:  אחת מהן זה להפעיל את הגוף בודק

צחי בר ציון:  עכשיו, יש הוראות מעבר בסעיף 8טו שאמרה במפורש שעד תקופה מסוימת

דוד ביטן: נגמר הסיפור

דוד ביטן:  בואו, בואו נקצר

דוד ביטן:  חבל על הזמן

דוד ביטן:  אנחנו נבטל את סעיף 8י

דוד ביטן:  במקרה שמבטלים צריך הוראת מעבר?     

איתי עצמון: לא, אין צורך בהוראת מעבר

דוד ביטן: אז סיימנו

איתי עצמון: רגע

איתי עצמון:  כן חשוב לי, אדוני, שכן יהיה הסבר בפני הוועדה על מה בעצם הוצע בהצעת החוק

איתי עצמון:  ואז גם לי יש כמה מילים להגיד

דוד ביטן: אז בואו נדבר, בהנחה שמבטלים את סעיף 8י

דוד ביטן:  עזוב, לא מבטלים כרגע

דוד ביטן:  תגיד, תסביר לנו כמה מילים

צחי בר ציון: אני אנסה הכי קצר שאני יכול, בסדר?     

דוד ביטן: היועץ אומר לי שאין בעיה לבטל את זה היום

צחי בר ציון: מעולה

שלום דנינו: מה עוד שאתם כבר יש לכם ניסיון של שמונה שנים שאתם אומרים לא משתמשים ואנשים מתחברי

דוד ביטן: לא, הם אומרים לנו אנחנו היינו מבטלים אם לא הייתה מלחמה

דוד ביטן:  אז נגמור עם זה, מה?     

צחי בר ציון: כשאני אומר 'אנחנו' – הכוונה אנשי המקצוע

צחי בר ציון:  זה לא הבאנו את זה לדיון לגורמים הרלוונטיים

דוד ביטן: הבנתי

דוד ביטן:  אנחנו לא מחויבים

צחי בר ציון: אני רק רוצה כשאני אומר 'אנחנו אומרים', למה אני מתכוון

צחי בר ציון:  אז אני מתכוון אנחנו אנשי המקצוע

צחי בר ציון:  אנחנו לא הבאנו את זה לדיון בגלל הלחץ של הזמנים

צחי בר ציון:  אני רק רוצה שזה יהיה ברור

דוד ביטן: אין בעיה

דוד ביטן:  הנה, פתרנו לך את הבעיה

צחי בר ציון: לא יודע

צחי בר ציון:  אבל שנייה, אני רק מניח, אני רוצה להניח את העובדות

דוד ביטן: אתה נכנס ללחץ עכשיו?     

צחי בר ציון: לא

דוד ביטן: מה, מה בעיה?     

צחי בר ציון: אני עורך דין, תפקידי תמיד להיות בלחץ

דוד ביטן: בסדר

צחי בר ציון: אני רק רוצה להניח פה את העובדות, כדי שכולם ידעו את העובדות

צחי בר ציון:  זה הכול, בסדר?      

דוד ביטן: צריך להביא סעיף, מספיק אישור מהנדס ונגמר הסיפור או שצריך את כל התהליך הזה?     

איתי עצמון: שיגיד קודם כל מה הוא רוצה ואז נגיד מה אנחנו רוצים

דוד ביטן: אז שידבר מהר

דוד ביטן:  חבל, סתם עכשיו מבזבזים את הזמן

צחי בר ציון: בסדר, אז אני עושה את זה הכי מהר שאני יכול

צחי בר ציון:  אז באותו זמן נקבע הוראת מעבר ב-8טו

צחי בר ציון:  8טו זה סעיף של הוראות מעבר ארוכות, כי זה היה תיקון חוק ארוך מאוד עם הרבה סעיפים

צחי בר ציון:  אנחנו מדברים רק על חלק קטן ממנו

צחי בר ציון:  בסעיף ספציפי ב-8טו נאמר שבמשך תקופה מסוימת הממונה יוכל להיעזר בגוף בודק שהוא מכון התקנים, גם אם הוא אותו הגוף שבדק את אותו מתקן

צחי בר ציון:  כי התפיסה הייתה שהיה ברור שייקח זמן עד שיאושרו גופים בודקים אחרים והחוק יצר מצב שבעצם מכון התקנים מוסמך כמעט מיידית

צחי בר ציון:       כיום אחרי שמונה שנים אנחנו נמצאים במצב שיש לנו את מכון התקנים שמוסמך לכל התחומים

צחי בר ציון:  ועוד שני גופים בודקים שמוסמכים רק לחלק מהתחומים האחרים

צחי בר ציון:  והוראת המעבר, מה שאנחנו ניסינו, מה שביקשנו זה להאריך את התקופה שהממונה, אם וכאשר תהיה אליו פנייה, וכמו שנאמר פה כמעט ואין פניות, היו רק שתיים לכל היותר, עד כמה שאנחנו זוכרים

דוד ביטן: בשביל מה צריך חוק? זה מצחיק

צחי בר ציון: שלא יהיה מצב שהוא יהיה מול שוקת שבורה ולהאריך את התקופה שהוא עדיין יכול להיעזר במכון התקנים, כי הוא בעצם הגורם המרכזי

דוד ביטן: מאה אחוז, תודה רבה

צחי בר ציון: גם אם הוא אותו אחד שבדק את המתקן

דוד ביטן: היועץ המשפטי

איתי עצמון: כן

איתי עצמון:  אני רוצה להגיד כמה דברים ובאמת גם להניח בפני הוועדה מה התהליך שהיה לנו מול רשות הגז הטבעי ומשרד המשפטים לפני הדיון

איתי עצמון:  זו בעצם הפעם הרביעית, אם אינני טועה, שהממשלה מבקשת להאריך את הוראת המעבר שנקבעה ב-2015

דוד ביטן: הנה, עכשיו פטרנו אותה מזה

איתי עצמון: ואני רוצה להזכיר שעוד ב-2020, כאשר הובאה הארכה בפעם הקודמת אני ביקשתי, אני טיפלתי בפרק מ-2015 של חיבור מפעלי תעשייה לגז טבעי

איתי עצמון:       מה שאני בעצם הסבתי את תשומת הלב גם בשנת 2020 וגם בשיחות שלי עם נציגי הממשלה היה שאין טעם להאריך הוראת מעבר שוב ושוב כאשר יש הסדר קבוע שאף פעם בעצם לא מיושם במלואו כפי שנחקק

איתי עצמון:  יש הוראת מעבר שמאריכים אותה שוב ושוב וההארכה הפעם הייתה גם לשש שנים

איתי עצמון:  כלומר היה יכול להיווצר מצב שחוק נחקק ב-2015 והוראת המעבר שאמורה להיות תקופה מעבר הייתה אמורה להיות בתוקף עד שנת 2030

איתי עצמון:  דבר לא סביר בעיניי

דוד ביטן: ואז מה?     

שלום דנינו: מה המעמד של הוראת מעבר? מתי היא נוצרת?     

דוד ביטן: לא, בדרך כלל בחוקים יש לך הוראות מעבר

דוד ביטן:  אבל בזה האריכו אותם כל הזמן

דוד ביטן:  זה חסר תקדים דבר כזה

איתי עצמון: נכון

דוד ביטן: הוראת מעבר זה תקופת זמן מוגבלת

איתי עצמון: קצרה

איתי עצמון:  זה בעצם הסדר שאמור לגשר בין משטר משפטי קודם למשטר משפטי חדש

איתי עצמון:  ליצור איזה שהיא התארגנות, מעבר, כן

דוד ביטן: זה משהו חסר תקדים מה שעשו פה

איתי עצמון: נכון

איתי עצמון:  ולכן אני ביקשתי מנציגי הממשלה לגבש איזה שהוא הסדר קבוע

דוד ביטן: הנה, גיבשנו בשבילם

דוד ביטן:  בסדר

איתי עצמון: אני רק אגיד מה שאנחנו בעצם חשבנו במקור, וזה הנוסח שהונח בפני הוועדה

איתי עצמון:  היה לא להאריך כמובן עוד פעם לתקופת המעבר

איתי עצמון:  אלא פשוט למחוק את הסיפה וזה נמצא כאן בפני חברי הכנסת

איתי עצמון:  אתה יכול לראות את זה כאן

איתי עצמון:  פשוט למחוק את מה שקבעה הוראת המעבר בסעיף 8י

דוד ביטן: בסדר

דוד ביטן:  אז עכשיו לאור זאת שאנחנו אומרים שאנחנו נבטל את הסעיף הזה, אז זה מתקן לך פה את הכול

איתי עצמון: כן

דוד ביטן: יאללה, אז קדימה

איתי עצמון: אז התיקון הוא, ונרצה לשמוע הערות והתייחסויות

דוד ביטן: היועץ המשפטי, בסדר

דוד ביטן:  אני מציע, אתה רוצה לקרוא, בבקשה

דוד ביטן:  אבל אין טעם לקרוא אם אנחנו אומרים, אתה לא חייב להסכים איתנו

דוד ביטן:  בוא, בוא נעשה את זה שלא תהיה נגד הממשלה

דוד ביטן:  אנחנו מבטלים את סעיף 8י

דוד ביטן:  זאת ההחלטה שלנו

דוד ביטן:  עכשיו תקריאו ותקריאו את זה לפי זה

איתי עצמון: אוקיי

דוד ביטן: קדימה

איתי עצמון: אם ככה, אז אני אקרא רגע את הנוסח, הוא מאוד קצר

שלום דנינו: אז נשאר עוד ערך להוראת המעבר הזה?     

איתי עצמון: לא

דוד ביטן: אין ערך

דוד ביטן:  אמרנו, ביטלנו את זה

דוד ביטן:  הם לא צריכים את הסעיף הזה

איתי עצמון: אני רק אגיד, הוראת המעבר, יכול להיות שצריך לתקן גם את 8טו, כי בעצם היא אמורה להיות בתוקף עד 1 בינואר

דוד ביטן: אז תתקן

דוד ביטן:  אתה יודע מה? אין בעיה, חמש דקות הפסקה

דוד ביטן:  שבו על זה ואנחנו נחזור

דוד ביטן: אני מחדש את הישיבה

דוד ביטן:  רק תסביר לי רק דבר אחד לפני שמקריאים

דוד ביטן:  למה אין מספיק גופים בודקים?     

חיים מלמד: יש לכך כמה סיבות: א', כנראה שלא מחפשים אותם; ב', החוק היום כפי שהוא כתוב אנחנו אולי בתסקיר אנחנו צריכים לתקן קצת

חיים מלמד:  אנחנו דורשים למעשה גוף ישראלי

צחי בר ציון: לא אנחנו, אלא הרשות הלאומית להסמכת מעבדות

חיים מלמד: כן, זה לא אנחנו, זה הרשות להסמכת מעבדות

חיים מלמד:  היא צריכה כנראה לטפל בזה

דוד ביטן: והם לא מסמכים?     

שלום דנינו: על כמה לקוחות מדובר? בוא נתחיל מזה, שנבין מה התמונה

חיים מלמד: התמונה יש מכון התקנים שאוטומטית לפי חוק

שלום דנינו: לא, כמה לקוחות שצריכים את השירות הזה להתחבר למפעל

חיים מלמד: כל שנה מתחברים נגיד, יש היום סדר גודל עד 200 לקוחות

שלום דנינו: 200 לקוחות

שלום דנינו:  יש 200 לקוחות בערך בשנה?     

צחי בר ציון: לא, לא, 200 בכלל, לא בשנה

דוד ביטן: אין הרבה ואז זה לא כלכלי

שלום דנינו: 200 בעשור? 200 לקוחות, זהו?     

צחי בר ציון: לא יודע אם בעשור

דוד ביטן: בקיצור, זה לא כלכלי

שלום דנינו: אז אין מה להוסיף

חיים מלמד: אז בעצם זה נשאר הגוף היחיד שיכול לתת אישורים

צחי בר ציון: כל אחד שמתחבר צריך אחת לחמש שנים להפקיד את האישור מחדש

דוד ביטן: הבנתי

דוד ביטן:  טוב, בסדר, לא ניכנס לזה עכשיו

דוד ביטן:  אז נתחיל לקרוא

צחי בר ציון: אולי זה קצת יותר מ-200

צחי בר ציון:  זה כ-200-300, משהו באזור הזה

צחי בר ציון:  אני לא רוצה להטעות

דוד ביטן: כן, זה לא כלכלי, אז אף אחד לא

דוד ביטן:  טוב, קדימה, תקרא בבקשה

שלום דנינו: אבל המספרים האלה, דוד, מעידים על בעיה לדעתי יותר עמוקה, שאין את הספקים שמגיעים להרבה צרכנים

דוד ביטן: כן

דוד ביטן:  שדיברת איתי, אבל תיקנו את החוק ועכשיו צריך להיות יותר

דוד ביטן:  עוד מעט נשאל אותו, אחרי ההקראה

דוד ביטן:  כן?      

צחי בר ציון: לא

איתי עצמון: זה בהקשר אחר

צחי בר ציון: עוד לא הייתה את ההצבעה בקריאה שנייה ושלישית

דוד ביטן: לא, אנחנו מכינים את זה לקריאה שנייה ושלישית

דוד ביטן:  אתה יודע את החוק שעשינו בחוק ההסדרים

דוד ביטן:  לגבי היישום שלו

דוד ביטן:  לא, עבר החוק, מה זה לא הייתה הצבעה?      

צחי בר ציון: אחד עבר

צחי בר ציון:  שני תיקונים עדיין לא, על הנושא של אפשרות של גז וחלוקה

איתי עצמון: התיקונים לחוק משק הגז הטבעי

דוד ביטן: בגלל שזה היה לפני הפגרה

דוד ביטן:  זה לא עבר עדיין

דוד ביטן:  ביקשתי, אמרו לי זה לא קשור למלחמה

שלום דנינו: מה, זה חירום, מה?     

דוד ביטן: זה לא חירום

איתי עצמון: אני כן רוצה להגיד בכל זאת מילה

דוד ביטן: הייתה פגרה ואחרי הפגרה מלחמה

דוד ביטן:  ואז נתקענו עם זה, אתה מבין? אני מציע שתבקשו, אתם חצויים, זה בהסכמה, אין בעיה

קריאה: אני דיברתי עם היועצת של השר וזה מה שהצעתי לה בדיוק

קריאה:  שיבקשו

דוד ביטן: צריך לסגור את זה מול גנץ את הסיפור הזה

דוד ביטן:  ואז אפשר להביא את זה להצבעה

איתי עצמון: ככל שזה לא שנוי במחלוקת

דוד ביטן: יש הסתייגויות, אבל הן רק בשביל דיבור היה הסתייגויות

שלום דנינו: כץ כתב לי שאחרי התקציב אתמול, הוא שלח לי הודעה שאחרי ההצבעה היום של התקציב חוזרים גם להצעות חוק פרטיות

דוד ביטן: לא, לא רק זה

דוד ביטן:  גם יש את הסיפור הזה של נתג”ז, הארכה, גם לא מביאים

דוד ביטן:  יש שני דברים

איתי עצמון: זה ביחד

צחי בר ציון: הארכת תקופת הרישיון של נתג”ז וגם האפשרות של נתג”ז - - -     

איתי עצמון: זאת הצעת חוק אחת

דוד ביטן: לא, נתג”ז היה חוק אחר

איתי עצמון: לא, לא, לא

איתי עצמון:  זאת אותה הצעת חוק

דוד ביטן: למה? זה היה בחוק ההסדרים וזה היה בנפרד

איתי עצמון: לא, מדובר על חלק שפוצל מחוק ההסדרים, שהיה הארכת רישיון של חברת נתג”ז

איתי עצמון:  ועליו הלבשנו את האפשרות של נתג”ז לעסוק במקטע החלוקה

איתי עצמון:       לפני שאני אקריא, אני רק רוצה להגיד מילה

איתי עצמון:  בעצם המצב שאנחנו נשארים איתו כרגע, זה לא קשור כל כך לתיקון הזה, אבל בכלל למודל הכללי

איתי עצמון:  שרק מכון התקנים, אם אני מבין נכון, הוא הגורם בעצם היחיד שמוסמך לבדוק את כל סוגי המתקנים

איתי עצמון:  נכון?     

דוד ביטן: בסדר, ברור, כן

איתי עצמון: הוא נשאר מונופול

דוד ביטן: אין בעיה, שיהיה מונופול

שלום דנינו: זה מספיק

דוד ביטן: יש לך 200 מקרים, אם בכלל

שלום דנינו: בחמש שנים

דוד ביטן: ופעמיים השתמשו בזה בשש שנים

איתי עצמון: לא, פעמיים השתמשו בסעיף של סמכות הממונה

איתי עצמון:  אני מדבר על משהו אחר, על המבחן של הגופים שיכולים

דוד ביטן: בסדר

דוד ביטן:  בינתיים אני מציע, זה לא לעכשיו, תבדקו את העניין איך אפשר שתהיה תחרות גם

צחי בר ציון: זה לפתחה של הרשות הלאומית להסמכת מעבדות

צחי בר ציון:  היא זאת שקבעה את התנאים שיכול להיות שהם מפריעים, אבל זה לא אנחנו

איתי עצמון: לא, אבל החוק הוא בעצם באחריותכם

איתי עצמון:  אתם יכולים להביא תיקון, ליזום תיקון לחוק הגז הטבעי (בטיחות ורישוי)

צחי בר ציון: זה נכון

צחי בר ציון:  אבל צריך להבין שבלי, נקרא לזה בלי שרשות להסמכת מעבדות מסכימה או משהו

דוד ביטן: לא, אז דברו איתם, אין בעיה

שלום דנינו: אבל זה גוף פרטי

דוד ביטן: לכן אני לא נוגע בזה עכשיו

דוד ביטן:  לא נוגע בזה

דוד ביטן:  תשבו איתם, תראו איך אתם עושים תחרות מסוימת

שלום דנינו: איתי, הגוף הזה של הסמכת מעבדות הוא גוף אזרחי

צחי בר ציון: אזרחי, בטח

שלום דנינו: הוא של המדינה?     

איתי עצמון: כן, כן, זה תאגיד סטטוטורי

שלום דנינו: תאגיד סטטוטורי?     

איתי עצמון: הרשות להסמכת מעבדות

דוד ביטן: כן

דוד ביטן:  טוב, אוקיי, קדימה

איתי עצמון: אוקיי

איתי עצמון:  אז למעשה אני אקרא את הנוסח עם התיקונים

איתי עצמון:           כמובן שכבר לא מדובר על הארכת תקופת מעבר

איתי עצמון:  התיקון הראשון הוא ביטול סעיף 8י

איתי עצמון:           זה הסעיף שעניינו סמכות הממונה לעניין מתקן גז טבעי לצריכה

איתי עצמון:  התיקון הבא שייעשה זה יהיה סעיף 2 להצעת החוק

איתי עצמון:           זה הסעיף בעצם של הוראות המעבר

איתי עצמון:  סעיף קטן (ב) בעצם קובע את הוראת המעבר לעניין סעיף 8י

איתי עצמון:  זה הסעיף שכל הזמן שוב ושוב הוארך

דוד ביטן: זה ניסחתם את זה ביחד, נכון?     

צחי בר ציון: זה הסעיף שבעצם אנחנו הבאנו פה להאריך תקופה שלו

איתי עצמון: במקור

צחי בר ציון: והייעוץ המשפטי של הוועדה אמר שבעצם לא הגיוני להאריך את התקופה

דוד ביטן: טוב

איתי עצמון: נכון

איתי עצמון:  כי אני נגד הפרקטיקה של בעצם סוג של בלוף שמאריכים שוב ושוב הוראת מעבר

דוד ביטן: עוד משהו?     

איתי עצמון: כן

איתי עצמון:  מעבר לכך אנחנו נתקן בתיקונים טכניים את האזכורים של סעיף 8י שנמחק

איתי עצמון:  יש אזכור בסעיף 8ב(א) ויש אזכור בסעיף 8ח(ב)

איתי עצמון:  אני האזכורים האלה אנחנו נמחק

איתי עצמון:  אם יימצא עוד איזה שהוא אזכור לסעיף 8י, אנחנו כרגע עשינו בדיקה מהירה

איתי עצמון:  אז אני מבקש הסמכה

דוד ביטן: אין בעיה, יש לך הסמכה

איתי עצמון: בעצם אלה התיקונים

צחי בר ציון: רגע, אני רק רוצה להגיד עוד משהו

צחי בר ציון:  לי זה ברור, רק חשוב לי להניח את זה לפרוטוקול: שיהיה ברור שבעצם המשמעות כשאנחנו מוחקים את הסעיף זה לא שהממונה על הבטיחות צריך להתחיל ללכת לחפש במתקנים האלה

צחי בר ציון:  כי מבחינתנו הוא לא בתחום אחריותו

צחי בר ציון:  היה פה איזה סעיף כזה קצה כזה, שאמר שאם מישהו פונה אליו המתקנים האלה שלו, הוא מסמיך את הגופים בודקים ולא הוא צריך לבדוק את התקינות

דוד ביטן: לא, הוא צריך לפנות למכון התקנים

דוד ביטן:  מה שאתם צריכים לעשות זה להוציא נוהל

דוד ביטן:  תוציאו נוהל ונגמר

צחי בר ציון: לא, לא

צחי בר ציון:  אז לא

צחי בר ציון:  אני אומר שמבחינתנו, אני רוצה שיהיה ברור שמבחינתנו התפיסה שאנחנו מבינים אותה, כי זה מה שהיה בחוק, היה פה איזה שייר, אבל התפיסה היא שבעצם הממונה על הבטיחות הוא לא זה שאחראי על המתקנים האלה

צחי בר ציון:  הוא לא זה שאחראי

דוד ביטן: אין בעיה, אל תדאג, לא ניתן לו עבודה נוספת

צחי בר ציון: לא זה שצריך לבדוק אותם, לא יזום ולא במישרין ולא בעקיפין

דוד ביטן: בסדר

צחי בר ציון: כי פה היה איזה סעיף קיצוני כזה שאמר אם מישהו פונה אליו במתקנים שהם לא בתחומו אז בסדר

צחי בר ציון:  אבל ברגע שמוחקים אותו אני רוצה שיהיה ברור שלא המשמעות שהוא אחראי לעשות בדיקות יזומות וכדומה

צחי בר ציון:  אלא שהמשמעות היא שמורידים לגמרי את השייר הזה

דוד ביטן: אבל אמרת שמי שעושה את הבדיקה זה מכון התקנים

צחי בר ציון: שבעצם ממונה על הבטיחות הוא לא זה שאחראי לבדוק שהגופים בודקים

צחי בר ציון:  בודקים כמו שצריך

דוד ביטן: בסדר, מקובל

צחי בר ציון: שהמתקנים בדוקים כמו שצריך, ולא פועלים כמו שצריך

דוד ביטן: אין בעיה

צחי בר ציון: אני מדבר עוד פעם על המתקנים של הצרכנים, לא על המתקנים של בעלי רישיונות, שהם מכוח חוק הגז הטבעי, שזה משהו אחר

איתי עצמון: נכון

איתי עצמון:  כי בעצם הוא לא הרגולטור של הגופים הבודקים האלה

איתי עצמון:  הוא לא מסמיך אותם והוא לא מפקח עליהם

צחי בר ציון: בדיוק

צחי בר ציון:  זה יהיה לפרוטוקול, שזה יהיה ברור

דוד ביטן: טוב

דוד ביטן:  בקשות רשות דיבור, אין בעיה

איתי עצמון: כן, סיעת "ישראל ביתנו" וסיעת חד"ש-תע"ל

דוד ביטן: כיוון שאין הסתייגויות, רק בקשות רשות דיבור, אז אנחנו נצביע על החוקים כמו שהקריאו אותם היועץ המשפטי

דוד ביטן:  עם ההסמכה שנתנו ליועץ המשפטי לעשות תיקונים טכניים אם לא מצאו את זה

איתי עצמון: ככל שיימצא

איתי עצמון:  סרקנו את החוק

דוד ביטן: מאה אחוז

דוד ביטן:  אז מי בעד?      

דוד ביטן: הצעת החוק עברה

דוד ביטן:      אוקיי

דוד ביטן:  הכנו את זה לקריאה שנייה ושלישית, תעבירו את זה

דוד ביטן:  תודה רבה לכם

שלום דנינו: תודה רבה חברים